Document ID: 32004R0013

32004R0013
L 003/3
SLUŽBENI LIST EUROPSKE UNIJE
UREDBA KOMISIJE (EZ) br. 13/2004
od 8. prosinca 2003.
o utvrđivanju popisa plovnih putova pomorskog značaja predviđenog člankom 3. točkom (d) Uredbe Vijeća (EEZ) br. 1108/70
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 1108/70 od 4. lipnja 1970. o uvođenju računovodstvenog sustava izdataka za infrastrukturu u željezničkom i cestovnom prometu te prometu unutarnjim plovnim putovima (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 3. točku (d),
budući da:
(1)
Uredba Komisije (EEZ) br. 281/71 od 9. veljače 1971. o utvrđivanju popisa plovnih putova pomorskog značaja predviđenog člankom 3. točkom (e) Uredbe Vijeća (EEZ) br. 1108/70 od 4. lipnja 1970. (2) bila je bitno izmijenjena nekoliko puta (3). Zbog jasnoće i racionalnosti tu Uredbu treba kodificirati.
(2)
Uredba (EEZ) br. 1108/70 predviđa da se računovodstvena evidencija troškova ne zahtijeva za određene kategorije infrastrukture. Ta se odredba, inter alia, odnosi na određene plovne putove pomorskog značaja čiji popis mora izraditi Komisija.
(3)
Pri izradi tog popisa, mora se voditi računa o udjelu prometa plovnim putovima pomorskog značaja koji se smatra prometom unutarnjim vodama, ili o poželjnosti uvođenja računovodstvenog sustava za troškove infrastrukture u odnosu na takve plovne putove, u smislu uvođenja sustava naplaćivanja pristojbi za upotrebu infrastrukture,
DONIJELA JE OVU UREDBU:
Članak 1.
Popis plovnih putova pomorskog značaja iz članka 3. točke (d) Uredbe (EEZ) br. 1108/70 naveden je u Prilogu I. ovoj Uredbi.
Članak 2.
Uredba (EEZ) br. 281/71 se stavlja izvan snage.
Upućivanje na Uredbu stavljenu izvan snage smatra se upućivanjem na ovu Uredbu i tumači se u skladu s korelacijskom tablicom u Prilogu III.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. prosinca 2003.

Labels: 8